b'\n_START_ARTICLE_\nUtong\n_START_PARAGRAPH_\nSa isang malawakang kahulugan, ang isang utong ay ang maliit na bukol o umbok sa katawan ng tao o hayop kung saan nagmumula ang anumang tumutulong bagay (pluido), ang gatas sa kasong ito, upang mapakain o mapainom ang isang sanggol. Nakakunekta ito sa mga daluyan ng gatas ng babae. Maaari ring tumukoy ang "utong" sa isang bagay na kahawig ng tunay na utong ng babae, katulad ng tumatakip na gomang supsupan - na tinatawag na tetilya o tsupon - ng botelyang pangsanggol o botelyang pampasuso.'